জীবন-চরিত লেখার প্রয়াস মাত্র।’ ইতিহাসের প্রতি আনুগত্য থেকেই তিনি এ-গ্রন্থ রচনা করেন। ‘ইতিহাসের প্রতি দায়বদ্ধতা থেকে যায়’ – এই তাঁর লেখক-প্রত্যয়। ‘লেখক মহাশ্বেতা দেবী থেকে কর্মী-লেখকে পরিবর্তিত হয়ে ওঠার উৎসে তাঁর এই ‘অন্য’ ইতিহাসের কাছে দায়বদ্ধতাকে বুঝে নিতে হবে আজ। ঝাঁসীর রাণী-দ্রৌপদী-স্তনদায়িনী কিংবা আঁধার মানিক-বাসাই টুডু-হাজার চুরাশির মা-অরণ্যের অধিকার ইতিহাসের কাছেই তাঁর দায়বদ্ধতা।’ এমন উলেস্নখনীয় আখ্যানের বৈচিত্র্যের খাঁজেই গড়া ইতিহাস। তাঁর অনেক রচনাতেই হয়তো ইতিহাস আছে কিংবা একই ইতিহাসে হয়তো গড়ে উঠেছে অধিক চরিত্র। আরো একটি কথা স্পষ্ট করা যায়, ‘লোধা-শবর-সহিস-কিরিবুরু-সাঁওতাল-হরিজনদের জীবনযাপনের সঙ্গে জড়িয়ে থাকে দেশকথা।’ – এই দেশকথাই তাঁর কাঙিক্ষত সৃজিত শিল্প, সন্দেহ নেই।